Miliardarul Victor Dombrovschi, chemat în judecată de o turcoaică. Ce vrea femeia
- Moraru Iulia
- 1 martie 2024, 14:43
Miliardarul român Victor Dombrovschi se confruntă acum cu o altă problemă legală, după ce a fost condamnat pentru spălare de bani în favoarea mafiei italiene prin groapa de gunoi de la Glina.
Victor Dombrovschi are calitatea de pârât într-un proces deschis de o turcoaică pe numele său, iar speța e legată de stabilirea paternității. Mai exact, femeia susține că miliardarul al fi tatăl copilului ei, dar că acesta nu vrea să-l recunoască.
Victor Dombrovschi ar avea un copil cu o turcoaică
Deoarece este vorba de un proces de minori și familie, este de așteptat ca acțiunea să dureze o perioadă semnificativă. Potrivit informațiilor, încă nu s-a stabilit un prim termen pentru prezența părților implicate în instanță.
Femeia speră că va obține dreptate din partea instanței și că va avea oportunitatea să primească o parte din averea miliardarului.
În procesul de stabilire a paternității, judecătorii au posibilitatea să admită sau să respingă acțiunea.
În etapele următoare, vor fi aduse la dosar documente și mărturii menite să demonstreze cu claritate că Victor Dombrovshi a avut relații intime cu femeia de origine turcă.
Totul ar putea fi adeverit cu un test ADN
După pașii parcurși, dacă este necesar, atât miliardarul cât și femeia de origine turcă vor fi direcționați către INML pentru a efectua un test ADN, în scopul stabilirii cu precizie a paternități, potrivit Cancan.
Amintim că în 2014, Victor Dombrovshi a fost arestat în România pe baza unui mandat european emis de autoritățile italiene, în legătură cu o presupusă tentativă de spălare de bani în beneficiul mafiei italiene.
Sergio Pileri, unul dintre asociații săi, s-a aflat și el în aceeași situație.
Ambii au fost acuzați că fac parte din gruparea Cosa Nostra, susținându-se că aceasta ar fi fost controlată de Massimo Ciancimino, fiul fostului primar din Palermo, presupus a fi implicat și în gestionarea firmelor care administrează groapa de gunoi Glina.
Victor Dombrovschi ar fi spălat 300 de milioane de euro prin groapa de gunoi
În urma procesului de la Roma, Victor Dombrovschi și Sergio Pileri au fost găsiți vinovați și condamnați la închisoare.
În 2019, Pileri a primit o pedeapsă de cinci ani, în timp ce Dombrovschi a fost condamnat la patru ani și șase luni de închisoare.
Potrivit acuzațiilor, prin intermediul gropii de gunoi de la Glina, mafia siciliană ar fi spălat aproximativ 300 de milioane de euro, proveniți din diverse activități criminale.